Kiana Firouz

Kiana Firouz (1983ko apirilaren 21a, Iran) Erresuma Batuan erbesteratutako ekintzailea eta zinemagilea da. 

 Ibilbidea 
2010eko maiatzean Erresuma Batuan estreinatu zen Cul-de-Sac filmeko aktore nagusia izan zen, bere bizitzan oinarritutako drama-dokumentala. Iranen, klandestinitatean aritu zen lanean, Irango lesbianen eskubideen aldeko ekintzaile gisa, Giza Eskubideen urraketei buruzko dokumental baterako irudiak filmatzen. Irango segurtasun-zerbitzuek bere jardueren berri izan zutenean, Erresuma Batura ihes egin behar izan zuen.

Gobernu britainiarrari asiloa eskatu zion; hasieran ukatu egin bazioten ere, 2010eko ekainean eman zioten. Aldaketa giza eskubideen aldeko erakundeek, besteak beste Amnistia Internazionalak, bere aldeko kanpaina luze baten ondoren eman zen, kasua Europako agintarien aurrera eraman zuena.

Cul-de-Sac Ramin Goudarzi-Nejad eta Mashhad Torkan zinema-zuzendariek eta giza eskubideen aldeko aktibistek egindako ekoizpena da, aurrekontu txikiarekin egina. Pelikulak ez zuen inolako gobernu-erakunderen edo GKEren dirulaguntzarik edo babesik jaso. Filmaren zuzendariek Kiana Firouz Erresuma Batutik deportatzearen aurkako eskaera abiatu zuten, eta 50.000 sinaduratik gora jaso zituen lehen hilabeteetan. Ramin Goudarzi-Nejad zuzendariaren hitzetan: "Giza eskubideei buruzko artikuluak pertsonen interpretaziorik gabe babesten ditugula uste dugu. Uste dugu giza eskubideen prisma bera nahikoa dela, baldin eta gizaki guztion eta bakoitzaren eskubidea bermatzearen alde praktikan jartzen bada".

Gordafarid is a queer eta An Artery: A love letter to England eleberrien egilea ere bada, eta Lines izeneko nobela grafikoaren sortzailea.

Firouzek Iran International News telebista katearekin kolaboratu zuen hainbat urtez, arte- eta kultura-ekoizle gisa. ONG 6rangiran (Lesbianen eta Transgeneroen Irango Sarea) GKEarekin ere lan egin du.

Berak zuzendutako Firouz Mediak The Terrible Tehran argitaratu zuen, Iranen eleberri sozialak idatzi zireneko mendeurrena ospatzeko. Liburu hau da Irango historiako lehen nobela soziala, Morteza Moshfeq Kazemik 1922an idatzitakoa, zeinak sexu-langileen bizitzak dituen ardatz.

 Erreferentziak 

 Kanpo estekak 

 Firouz Mediaren webgunea

Kategoria:Gizabanako biziak
Kategoria:1983ko jaiotzak
Kategoria:Irandarrak
Kategoria:Irango emakumeak
Kategoria:Zinema zuzendariak
Kategoria:Aktibistak
Kategoria:Irango aktibistak
Kategoria:Irango aktoreak
Kategoria:Emakume aktoreak
Kategoria:Aktoreak
Kategoria:Lesbianak